Gust van Werveke
Den Auguste ("Gust") van Werveke, gebuer den 2. Oktober 1896 an der Stad Lëtzebuerg an och do gestuerwen den 1. Oktober 1976, war e lëtzebuergesche Journalist.

No senger Premiére am Stater Kolléisch huet de Gust van Werveke vun 1916-1921 noeneen um Cours supérieurs Philosophie a Philologie, zu München Droit a Philologie, zu Toulouse an dann zu Stroossbuerg Droit studéiert. 1921 huet hien um Institut Philotechnique zu Bréissel Ekonomie a Kolonialwëssenschafte studéiert.

Scho wärend sengem Studium huet hie Pamphleter (dorënner eent, J'accuse! an deem en anonym Däitschland Schold um Éischte Weltkrich ginn huet) an Artikelen a politesch lénksen Zeitunge geschriwwen, wéi Die Erde, Der Gegner, Der Strom, Die Aktion, oder Der Arbeiterrat.

Vun den 1920er Joren un huet hien haaptberufflech als Journalist geschafft, fir ë. a. d'Escher Tageblatt (hie gouf 1927 Chefredakter) der Der Landwirth, a Junge Welt, an huet geleeëntlech an Zäitschrëfte wéi Rappel, Meuse-Luxembourg, Echo de l'Industrie oder A-Z Luxemburger Illustrierte publizéiert, an och Chroniken um Radio gemaach.

Hien huet och literaresch Aarbechte geschriwwen, dorënner Gedichter a kënschtleresch Manifester, ma och e Roman (Paul Robert, 1927-28 a Fragmentform an de Cahiers luxembourgeois erauskomm).

Hie war de Jong vum Auguste van Werveke.

Gielercher 

 Chevalier de l'ordre de la couronne de chêne
 Chevalier de la Légion d'honneur
 Chevalier de l'Ordre de Léopold
 Officier de l'Ordre d'Orange-Nassau
 Officier de l'Ordre de la Couronne
 Officier de l'Ordre du Mérite Social
 Commandeur de l'Ordre de Mérite du Grand-Duché de Luxembourg

Literatur 
 Evy Friedrich: "Ein Vollblutjournalist ging von uns". In: Revue 16.10.1976, S. 12-14.

Um Spaweck 
 "Gust van Werveke"; Fiche am Autorenlexikon.lu.

Gebuer 1896
Gestuerwen 1976
Lëtzebuergesch Auteuren
Lëtzebuergesch Journalisten
Chevalier de l'ordre de la couronne de chêne
Chevalier de la Légion d'honneur
Chevalier vum Ordre de Léopold
Chevalier vum Ordre d'Orange-Nassau
Chevalier vum Ordre de la Couronne
Commandeur de l'Ordre de Mérite du Grand-Duché de Luxembourg